CELEX: 11972B/PRO/03
Language: el
Date: 1972-01-22 00:00:00
Title: Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 3 περί των αγγλονορμανδικών νήσων και της νήσου Μαν

Avis juridique important

|

11972B/PRO/03

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πρωτόκολλο αριθ. 3 περί των αγγλονορμανδικών νήσων και της νήσου Μαν  

Επίσημη Εφημερίδα αριθ. L 073 της 27/03/1972 σ. 0164

Πρωτόκολλο αριθ. 3 - περί των αγγλονορμανδικών νήσων και της νήσου Μαν(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).Αρθρο 11. Η κοινοτική ρύθμιση στον τελωνειακό τομέα και στον τομέα των ποσοτικών περιορισμών, ιδίως δε εκείνη της πράξεως προσχωρήσεως, εφαρμόζεται στις αγγλονορμανδικές νήσους και στη νήσο Μαν, κατά τον ίδιο τρόπο που εφαρμόζεται στο Ηνωμένο Βασίλειο. Ειδικώς οι δασμοί και οι φορολογικές επιβαρύνσεις ισοδυνάμου αποτελέσματος μεταξύ των εδαφών αυτών και της Κοινότητος στην αρχική της σύνθεση και μεταξύ των εδαφών αυτών και των νέων Κρατών μελών, μειώνονται προοδευτικώς σύμφωνα με το ρυθμό που προβλέπεται στα άρθρα 32 και 36 της πράξεως προσχωρήσεως. Το Κοινό Δασμολόγιο και το ενοποιημένο δασμολόγιο ΕΚΑΧ εφαρμόζονται προοδευτικώς σύμφωνα με το ρυθμό που προβλέπεται στα άρθρα 39 και 59 της πράξεως προσχωρήσεως, λαμβανομένων υπόψη και των άρθρων 109, 110 και 119 της πράξεως αυτής.2. Όσον αφορά τα γεωργικά προϊόντα και τα προϊόντα τα προερχόμενα εκ της μεταποιήσεώς τους που υπόκεινται σε ειδικό καθεστώς συναλλαγών θα εφαρμοσθούν έναντι τρίτων χωρών οι εισφορές και τα άλλα μέτρα κατά την εισαγωγή, που προβλέπονται από την κοινοτική ρύθμιση και εφαρμόζονται από το Ηνωμένο Βασίλειο.Επίσης εφαρμόζονται εκείνες οι διατάξεις της κοινοτικής ρυθμίσεως, ιδίως δε εκείνες της πράξεως προσχωρήσεως, που είναι αναγκαίες για να επιτραπεί η ελεύθερη κυκλοφορία και η τήρηση κανονικών όρων ανταγωνισμού στις συναλλαγές των προϊόντων αυτών.Το Συμβούλιο, με ειδική πλειοψηφία, προτάσει της Επιτροπής, καθορίζει τους όρους υπό τους οποίους οι διατάξεις που αναφέρονται στα προηγούμενα εδάφια εφαρμόζονται στα εδάφη αυτά.Αρθρο 2Τα διακιώματα των οποίων απολαύουν οι υπήκοοι των εδαφών στο Ηνωμένο Βασίλειο δε θίγονται από την πράξη προσχωρήσεως. Οι υπήκοοι πάντως αυτοί δεν απολαύουν της εφαρμογής των κοινοτικών διατάξεων περί ελεύθερης κυκλοφορίας των προσώπων και των υπηρεσιών.Αρθρο 3Οι διατάξεις της συνθήκης ΕΚΑΕ που εφαρμόζονται στα πρόσωπα ή στις επιχειρήσεις κατά την έννοια του άρθρου 196 της συνθήκης αυτής εφαρμόζονται επί των εν λόγω προσώπων ή επιχειρήσεων εφ’ όσον είναι εγκατεστημένα ή έχουν την έδρα τους στα εδάφη αυτά.Αρθρο 4Οι αρχές των εδαφών αυτών εφαρμόζουν την ίδια μεταχείριση έναντι όλων των φυσικών ή νομικών προσώπων της Κοινότητος.Αρθρο 5Αν, κατά την εφαρμογή του ορισθέντος στο παρόν πρωτόκολλο καθεστώτος προκύψουν δυσχέρειες από τη μία ή την άλλη πλευρά στις σχέσεις μεταξύ της Κοινότητος και των εδαφών αυτών, η Επιτροπή προτείνει αμελλητί στο Συμβούλιο, τα μέτρα διασφαλίσεως που θεωρεί αναγκαία και προσδιορίζει συγχρόνως τους όρους και τους τρόπους εφαρμογής τους.Το Συμβούλιο, εντός μηνός, αποφασίζει με ειδική πλειοψηφία.Αρθρο 6(1)(1)ΣΗΜΕΙΩΣΗ ΤΩΝ ΕΚΔΟΤΩΝ:Βλέπε σχετικά τη «Δήλωση της κυβερνήσεως του Ηνωμένου Βασιλείου της Μεγάλης Βρετανίας και Βορείου Ιρλανδίας περί της εννοίας του όρου «υπήκοοι», που περιλαμβάνεται στη σελίδα 103 του παρόντος τόμου.Κατά την έννοια του παρόντος πρωτοκόλλου, υπήκοος των αγγλονορμανδικών νήσων ή της νήσου Μαν θεωρείται κάθε πολίτης tou Ηνωμένου Βασιλείου και των αποικιών του ο οποίος έχει την εν λόγω υπηκοότητα εκ του γεγονότος ότι αυτός ο ίδιος ή ένας από τους γονείς του, ο πάππος ή η μάμμη του εγεννήθη, υιοθετέθη, επολιτογραφήθη ή ενεγράφη στα μητρώα μιας από τις εν λόγω νήσους. Πάντως το εν λόγω πρόσωπο δε θεωρείται ως προς την άποψη αυτή ως υπήκοος των αγγλονορμανδικών νήσων ή της νήσου Μαν αν αυτός ο ίδιος ή ένας από τους γονείς του, ο πάππος ή η μάμμη του υιοθετήθη, επολιτογραφήθη ή ενεγράφη στα μητρώα του Ηνωμένου Βασιλείου. Επίσης δε θεωρείται υπήκοος των νήσων αυτών το πρόσωπο που είχε επί πέντε έτη κατοικία στο Ηνωμένο Βασίλειο σε οποιαδήποτε χρονική περίοδο.Οι αναγκαίες διοικητικές διατάξεις για την εξακρίβωση της ταυτότητος των προσώπων αυτών γνωστοποιούνται στην Επιτροπή.